APSTIPRINĀTS

SIA “Jelgavas nekustamā īpašuma pārvalde”

komisijas 2025.gada 5.septembra sēdē

(protokols Nr.1)

**Rakstiska izsoles nolikums**

***(ar lejupejošu soli)***

**SIA “Jelgavas nekustamā īpašuma pārvalde” automašīnas MERCEDES BENZ 1820 atsavināšanas izsole**

**Izsoles identifikācijas Nr. SIA “JNĪP” – IZS-2025-6**

1. **Vispārīgie noteikumi**
   1. Šis nolikums nosaka kārtību, kādā tiek organizēta SIA “Jelgavas nekustamā īpašuma pārvalde” (turpmāk – Sabiedrība) īpašumā esošās mantas atsavināšana, saskaņā ar Publiskas personas mantas atsavināšanas likumu.
   2. Izsoli organizē ar Sabiedrības valdes locekļa rīkojumu izveidota komisija (turpmāk – Komisija).
   3. Sludinājums par izsoli un izsoles nolikums ar pielikumiem ir publicēts:

* SIA “Jelgavas nekustamā īpašuma pārvalde” mājaslapā: [www.nip.lv](http://www.nip.lv);
* Jelgavas valstspilsētas pašvaldības mājaslapā: [www.jelgava.lv](http://www.jelgava.lv).
  1. **Izsolāmā kustamā manta**
* automašīna: MERCEDES BENZ 1820,
* valsts reģistrācijas numurs HR 9178,
* izlaiduma gads: 1995
* nobraukums: 409 580 km
* pēdējās tehniskās apskates datums: 18.04.2024.
* atrašanās vieta: Pulkveža Brieža ielā 26, Jelgavā
* īpašnieks: SIA “Jelgavas nekustamā īpašuma pārvalde”
* stāvokļa apraksts: dienesta autotransports, noņemts no uzskaites, ilgstoši nav ekspluatēts, nav iedarbināms, iekārtu tehniskais stāvoklis nav pārbaudīts, kopš iepriekšējās apskates transportlīdzekļa tehniskais stāvoklis ir pasliktinājies.
  1. **Izsolāmās mantas apskate:** ir iespējama līdz **2025.gada 19.septembrim** (ieskaitot), iepriekš sazinoties ar transporta daļas dispečeri Ņinu Kožani, tālrunis 26103968, un vienojoties par konkrētu apskates laiku

1. **Izsoles veids, maksājumi un samaksas kārtība:**
   1. **Izsoles veids**:
      1. **atkārtota rakstiska izsole** (turpmāk – izsole);
      2. **solīšanas veids:** izsole **ar** **lejupejošu soli**
      3. izsoles dalībnieki par pārdodamo mantu sola visaugstāko cenu, kas var būt zemāka par nosacīto cenu, bet ne zemāka par slepeno cenu;
      4. izsoles rīkotājs ir noteicis slepeno cenu, kura tiek glabāta slēgtā aploksnē līdz tās atvēršanai.
   2. **Izsolāmās mantas nosacīta cena: EUR 5010** *(pieci tūkstoši desmit eiro)*ar PVN 21% .
      1. izsoles solis – cenas samazinājums katrā nākamajā solījumā ir – 100.00 *euro* (viens simts euro) ar PVN.
      2. maksāšanas līdzekļi– *euro*
   3. Samaksa par pirkumu – jāpārskaita ar vienu maksājumu pirkuma līgumā noteiktajā kārtībā.
2. **Izsoles subjekts**
   1. Par izsoles dalībnieku var kļūt jebkura fiziska vai juridiska persona, kura atbilstoši Latvijas Republikas spēkā esošajiem normatīvajiem aktiem ir tiesīga piedalīties izsolē un izpildījusi izsoles priekšnoteikumi atbilstoši izsoles nolikumam (turpmāk – izsoles dalībnieks).
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
3. **Piedāvājumu iesniegšanas termiņš un izsoles vieta un laiks:**
   1. Piedāvājumu iesniegšanas termiņš: **līdz 2025. gada 22. septembra plkst. 14.00.**
   2. Piedāvājumu iesniegšanas vieta: SIA “Jelgavas nekustamā īpašuma pārvalde”, Pulkveža Brieža ielā 26, Jelgavā, nosūtot pa pastu vai iesniedzot personīgi 2.stāvā 15.kabinētā. Piedāvājumi rakstiskai izsolei glabājas slēgtās aploksnēs līdz izsoles norisei.
   3. Izsoles norises vieta un laiks:
      1. vieta: **SIA “Jelgavas nekustamā īpašuma pārvalde”, Pulkveža Brieža ielā 26, Jelgavā, 2.stāvā zālē**
      2. laiks: **2025.gada 22.septembris plkst. 14.00**
      3. norādītajā rakstiskas izsoles stundā Komisija pārbauda tās dienas pastu un noskaidro, vai reģistrētie dalībnieki ir iesnieguši piedāvājumus. Ja 15 minūšu laikā piedāvājumi netiek saņemti, klātesošajiem paziņo, ka piedāvājumu pieņemšana ir pabeigta.
4. **Piedāvājumā iesniedzamie dokumenti un to iesniegšanas kārtība:**
   1. Izsoles dalībnieks **iesniedz piedāvājumu izsolei** (turpmāk – piedāvājums)**:**
      1. atbilstoši nolikuma pielikumam “Piedāvājums rakstiskai izsolei”;
      2. ja attiecināms, tad pievieno pilnvaru, kas apliecina iesniedzēja tiesības pārstāvēt izsoles dalībnieku un piedalīties izsolē.
   2. Iesniedzot piedāvājumu, izsoles dalībnieks:
      1. izsaka vēlmi iegādāties kustamo mantu savā īpašumā par piedāvājumā norādīto cenu,
      2. apstiprina, ka ir iepazinies un piekrīt Izsoles noteikumiem,
      3. apliecina, ka ir iepazinies ar izsolāmā objekta stāvokli dabā un apņemas turpmāk neizvirzīt nekādas pretenzijas pret Izsoles rīkotāju saistībā ar Izsoles objektu, tā stāvokli.
   3. Fiziskai personai Komisija var pieprasīt uzrādīt personu apliecinošu dokumentu.
   4. Piedāvājuma dokumenti jāsagatavo valsts valodā. Ārvalstīs izdotiem dokumentiem vai dokumentiem svešvalodā jāpievieno apliecināts dokumenta tulkojums valsts valodā.
   5. Piedāvājuma dokumentiem jābūt skaidri salasāmiem. Ja Komisijai nepieciešams pārliecināties par dokumenta oriģināla juridisko spēku vai dokumenta atvasinājuma (kopijas) pareizību, Komisija dokumentu salīdzināšanai var pieprasīt, lai tiek uzrādīts dokumenta oriģināls, kurš atšķirības gadījumā būs noteicošais dokuments. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
   6. Piedāvājuma dokumenti ir jāiesniedz **slēgtā aizzīmogotā aploksnē**, uz kuras norādīta šāda informācija:

“***SIA “Jelgavas nekustamā īpašuma pārvalde” automašīnas MERCEDES BENZ 1820 atsavināšanas izsole”, identifikācijas Nr. SIA “JNĪP” – IZS-2025-6. Neatvērt pirms piedāvājumu atvēršanas sanāksmes.”***

* 1. Izsoles dalībnieks ir tiesīgs grozīt vai atsaukt iesniegto piedāvājumu, rakstiski par to paziņojot SIA “'Jelgavas nekustamā īpašuma pārvalde” Komisijai līdz piedāvājuma iesniegšanas termiņa beigām.
  2. Grozījumus piedāvājuma dokumentos izsoles dalībnieks noformē un iesniedz tādā pašā kārtībā kā piedāvājumu, slēgtā aploksnē, papildus norādot:

“*SIA “Jelgavas nekustamā īpašuma pārvalde” automašīnas MERCEDES BENZ 1820 atsavināšanas izsole”, identifikācijas Nr. SIA “JNĪP” – IZS-2025-6, piedāvājuma grozījumi. Neatvērt pirms piedāvājumu atvēršanas sanāksmes*”.

* 1. Visas izmaksas, kas saistītas ar piedāvājuma sagatavošanu sedz izsoles dalībnieks.
  2. Izsoles dalībnieks var iesniegt tikai vienu piedāvājuma variantu un iesniegtie dokumenti netiek atdoti atpakaļ, izņemot 5.11.apakšpunkta gadījumus.
  3. Visi iedāvājami, kas saņemti atvērtā vai bojātā veidā, vai saņemti pēc nolikumā noteiktā izsoles piedāvājumu iesniegšanas termiņa, netiks pieņemti un tiks nodoti vai nosūtīti atpakaļ iesniedzējam.
  4. Piedāvājumus reģistrē iesniegšanas secībā izsoles piedāvājumu reģistrācijas lapā, norādot: dalībnieka nosaukumu/vārdu, uzvārdu, pilnvarotās personas vai pārstāvja vārdu, uzvārdu un kontakttālruni, piedāvājuma iesniegšanas laiku un veidu.

1. **Izsoles norise:**
   1. Izsole var notikt, ja uz to piedāvājumu iesniedzis vismaz 1 (*viens*) izsoles dalībnieks.
   2. Piedāvājumi tiek atvērti šajā nolikumā noteiktajā laikā un vietā. Piedāvājumu atvēršana ir atklāta.
   3. Piedāvājumus Komisija atver to iesniegšanas secībā. Komisija dalībnieku klātbūtnē atver slēgtās aploksnēs iesniegtos piedāvājumus un uz tiem parakstās.
   4. Pēc aplokšņu atvēršanas Komisija no iesniegtajiem piedāvājumiem sastāda piedāvāto cenu sarakstu, atraida nederīgos piedāvājumus, atzīmējot to izsoles protokolā, un, ja nav nekādu šaubu, paziņo, ka izsole pabeigta, kā arī nosauc visaugstāko cenu un personu, kas to nosolījusi.
   5. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, Komisija turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu.
   6. Pēc visaugstākās cenas nosolījuma Komisija izsoles dalībnieku klātbūtnē atver aploksni ar slepeno cenu. Ja slepenā cena ir augstāka par piedāvāto cenu, par šo faktu paziņo klātesošajiem (slepeno cenu klātesošajiem nepaziņo) – šajā gadījumā izsole tiek izbeigta bez rezultāta.
   7. Par izsoles uzvarētāju nosaka dalībnieku, kura piedāvājums atbilst izsoles nolikuma prasībām un kurš piedāvājis visaugstāko cenu, kas nav zemāka par slepeno cenu.
   8. Komisija piedāvājumu atvēršanas norisi un vērtēšanu protokolē. Komisija apstiprina izsoles protokolu septiņu dienu laikā pēc izsoles.
   9. Komisija piedāvājumā ietverto informāciju izmanto tikai izsoles rezultātu noteikšanai un līgumu slēgšanai.
2. **Lēmuma paziņošana un līguma slēgšana**
   1. Komisijas lēmums tiek paziņots visiem dalībniekiem, kuri iesnieguši piedāvājumu izsolei, neatkarīgi no tā, vai viņi piedalījušies piedāvājumu atvēršanā.
   2. Pirkuma līgums starp Sabiedrību un izsoles uzvarētāju tiek parakstīts trīsdesmit dienu laikā pēc izsoles rezultātu apstiprināšanas.
   3. Piedāvāta augstākā summa izsoles uzvarētājam jāsamaksā desmit dienu laikā, pēc pirkuma līgums noslēgšanas un Sabiedrības izsniegtā rēķina.